open-index/open-wikipedia-markdown huggingface dataset:
Sparrow Force

**Sparrow Force** var en ad hoc-militærenhet bestående hovedsakelig av australske styrker, men også med enkelte britiske styrker. Den ble opprettet for å forsvare Timor mot japansk invasjon under andre verdenskrig. Styrken utgjorde hoveddelen av allierte styrker under Slaget om Timor i 1942 og 1943.

Styrken kjempet gerilljakrig mot japanske styrker og klarte å binde store japanske styrker i utholdenhetskrig på Timor.
Eli Fure

**Eli Fure** (født 1952)  er en norsk historiker. Hun var tidligere underdirektør i Riksarkivet.

Hun tok hovedfag (cand. philol.) om historisk demografi i 1980, og doktorgrad i 2004. Fure har særlig forsket på befolkningsutviklingen og nedgangen i (barne-)dødeligheten i Norge på 1800-tallet, noe hun har undersøkt gjennom analyser av befolkningen i Asker og Bærum fra folketellinger, kirkebøker og matrikler for perioden 1814 – 1878.

Fure var med i Skarpnes-utvalget, som kartla hva som skjedde med norske jøders eiendom under andre verdenskrig.

Til 175-årsjubileet for Eidsvollsgrunnloven utgav hun boka *Eidsvoll 1814* som var et kildeskrift som gjennomgikk forhandlingene i riksforsamlingen dag for dag fortalt gjennom kommenterte sitater fra samtidige dagbøker og dokumenter. Boka kom i ny utgave med forbedrede illustrasjoner på 200-årsjubileet. 

## Bibliografi
* 
* 
* Eli Fure: *Alt til Norge: den svensk-norske arkivsaken 1895-1952* Riksarkivets skriftserie 2005 ISBN 978-82-15-00929-2

## Referanser


## Eksterne lenker
* 
*
Semanga

***Semanga*** er en slekt av glansvinger som tilhører underfamilien stjertvinger (Theclinae).  

## Utseende
Små til middelsstore stjertvinger med nokså lange, tynne stjerter på bakvingene – hannen har to og hunnen tre på hver vinge. Oversiden er blåfiolett med bredt mørk ytterkant på forvingen, bakvingen har rødlig bakre del. Undersiden er gulbrun, forvingen med en brun tverrlinje, den ytre delen av bakvingen for det meste rød og gul, med noen svarte flekker.

## Levevis
Larvene, som er flate, grønne og noe hårete, lever på mange ulike slags busker og trær. De lever i alle fall vanligvis sammen med maur, som beskytter om dem.

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Arhopalini Bingham, 1907
******* slekten *Semanga* Distant, 1884
******** *[[Semanga helena]]* Röber, 1887
******** *[[Semanga superba]]* (Druce, 1873)

## Litteratur
* The butterfly Circle Checklist – *Semanga superba* https://web.archive.org/web/20121114040136/http://www.butterflycircle.com/checklist%20V2/CI/index.php/start-page/startpage/showbutterfly/210

## Eksterne lenker
* 

* Brower, Andrew V. Z. 2007. [''Semanga'' i The Tree of Life Web Project, http://tolweb.org/ http://tolweb.org 
* www.funet.fi – ''Semanga''
Mittag-Lefflerbreen

**Mittag-Lefflerbreen**  er en stor isbre som munner ut innerst i Austfjorden i Wijdefjorden, mellom Dickson Land, Olav V Land og Ny-Friesland på Spitsbergen. Den er en dalbre og en utløper av Lomonosovfonna.
 
Breen er oppkalt etter professor Magnus Gustaf Mittag-Leffler (1846-1927), en svensk matematiker og sponsor av den svensk-russiske meridianbue-ekspedisjonen til Svalbard i 1899-1902.
 
## Referanser
Bargo (New South Wales)

**Bargo** er en by i New South Wales i Australia. Den ligger i Macarthur-regionen rundt 100 kilometer sørvest for Sydney sentrum.

Bargo er det største tettstedet i New South Wales uten eget kloakksystem. Byen har også en jernbanestasjon som åpnet i 1919 og har avganger til Sydney, Campbelltown, Moss Vale og Goulburn.

## Referanser
VM i bandy for kvinner 2012

**Bandy-VM for damer 2012** ble spilt i Irkutsk i Russland fra 23. til 26. februar.

## Innledende runde

----

----

----

----

----

## Sluttspill
### Semifinaler

### Kamp om 5.-plass

### Bronsefinale

### Finale

## Rangering

## Kilder
* VI Women's Bandy World Championship
Apporasa atkinsoni

***Apporasa atkinsoni*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge. Vingenes ytterkant er litt uregelmessig, og bakvingen har en kort stjert. Oversiden av vingene er brun langs ytterkantene, blåfiolett i midten. Undersiden er brunspraglete.

## Utbredelse
Slekten er utbredt i Burma, Thailand, Laos og Vietnam.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Arhopalini Bingham, 1907
******* slekten *[[Apporasa]]* Moore, 1884 – bare én art:
******** *Apporasa atkinsoni* (Hewitson, 1869)

## Eksterne lenker
* 
* Brower, Andrew V. Z. 2007. [''Apporasa'' i The Tree of Life Web Project, http://tolweb.org/ http://tolweb.org 
* www.funet.fi – ''Apporasa''
The Black Keys

**The Black Keys** er en amerikansk bluesrock-duo dannet i 2001 som består av Dan Auerbach (gitar, vokal) og Patrick Carney (slagverk), begge fra Akron, Ohio.

## Historikk
Bandnavnet stammer fra en psykotisk billedkunstner i hjembyen som hadde det med å bruke uttrykket «black keys» (dvs «svarte tangenter»). Black Keys sammenlignes ofte med  lo-fi-duoen The White Stripes, som slo gjennom rett før dem.

Debutalbumet, *The Big Come Up* (2002), ble spilt inn med enkle opptaksmetoder i Carneys kjeller, så sounden er røff og blues-rock-aktig. 

De neste årene turnerte bandet små klubber og musikkfestivaler, og ga ut flere album. Etterhvert bygde de opp en solid solid fanbase. Det tredje albumet, *Rubber Factory* (2004) fikk mye positiv omtale som førte til platekontrakt med Nonesuch Records i 2006. De første fire albumene var produsert i primitive  studioer, men det femte,  *Attack & Release* (2008), ble spilt inn i et profesjonelt studio med den innleide produsenten Danger Mouse som duoen senere samarbeidet mye med senere. 

Det kommersielle gjennombruddet kom med *Brothers* (2010), som medregnet singelen «Tighten Up» vant tre Grammy Awards. Oppfølgeren *El Camino* (2011) kom som nummer to på Billboard Hot 200-lista.

Per oktober 2011 har The Black Keys solgt over 2 millioner album i USA.

## Diskografi

### Album
* 2002 – *The Big Come Up* (Alive Records)
* 2003 – *Thickfreakness* (Fat Possum Records)
* 2004 – *Rubber Factory* (Fat Possum Records)
* 2006 – *Magic Potion* (Nonesuch Records)
* 2008 – *Attack & Release* (Nonesuch Records)
* 2010 – *Brothers* (Nonesuch Records)
* 2011 – *El Camino* (Nonesuch Records)
* 2014 – *Turn Blue* (Nonesuch Records)
* 2019 – *Let's Rock* (Nonesuch Records)
* 2021 – *Delta Kream*
* 2022 – *Dropout Boogie*
* 2024 – *Ohio Players*

### EP
* 2004 – *The Moan* (Alive Records)
* 2006 – *Chulahoma* (Fat Possum Records)

## Referanser


## Eksterne lenker
* 
* 
* 
* 
*  ''LAUT.DE-BIOGRAPHIE: The Black Keys''
Harry Bresslau

**Harry Bresslau** (født 22. mars 1848 i Dannenberg, død 27. oktober 1926 i Heidelberg) var en tysk historiker som særlig forsket på historiske dokumenter.

## Biografi
Harry (også Heinrich) Bresslau studerte i Göttingen og Berlin, først juss, og senere historie. Blant hans viktigste lærere var Johann Gustav Droysen og Leopold von Ranke, hvis assistent han var. Rett før sin habilitasjon ble han overlærer ved Frankfurts Philanthropin. Efter habilitasjonen (1872) ble Bresslau i 1877 utnevnt *außerordentlicher Professor* ved Universitetet i Berlin. Han forfektet et nasjonalliberalt syn og stod nær alt det tyske.

På grunn av sine arbeider og publikasjoner om middelalderens historie – og særlig sine kunnskaper i de historiske hjelpevitenskaper – var han i perioden 1888-1903 leder av sentraldireksjonen for «Monumenta Germaniæ Historica» og redaktør av det middelalderhistoriske tidsskriftet *Neues Archiv fur ältere deutsche Geschichtskunde*. I 1890 ble han ordinær professor i Strassburg. Fra 1907 var han medredaktør av *Archiv für Urkundenforschung*.

Blant Bresslaus mange vitenskapelige arbeider og aktpublikasjoner kan nevnes *Die Kanzlei Kaiser Konrads II* (1869), *Diplomata centum* (1872), *Zur Judenfrage. Sendschreiben an [[Heinrich von Treitschke]]* (andre opplag 1880), *Die Kassettenbriefe der Königin [[Maria Stuart]]* («Historisches Taschenbuch», 1882), *Handbuch der Urkundenlehre für Deutschland und Italien* (I, 1889, andre opplag 1912-15). Han utgav også den tredje delen av «Jahrbücher des Deutschen Reichs unter Kaiser Heinrich II» (1874) og «Jahrbücher des Deutschen Reichs unter Konrad II» (to bind, 1879-84); han reviderte i tillegg de saliske keisernes tid i Heinrich von Sybel og Theodor von Sickels store verk «Kaiserurkunden in Abbildungen» (1881–82). Et særlig grundig arbeide er hans oversettelse av Samuel von Pufendorfs berømte skrift «De statu imperii germanici» (1870).

## Referanser


## Litteratur
* 
* *[[Svensk uppslagsbok]]*. Malmö 1939.
* 

## Eksterne lenker
* Harry Bresslaus bibliografi (PDF), på tysk
* Fotografier
* Kort biografi, på tysk
Barbu skole

**Barbu folkeskole**, vanligvis omtalt som *Barbu skole*, var en barneskole i bydelen Barbu i Arendal kommune, etablert rundt 1820 i Østre Moland. Skolen regnes som Aust-Agders eldste barneskole utenom byene.

Skolen holdt opprinnelig til i et hus i strandstedet Barbu, men i 1912 flyttet skolen inn i den nybygde murbygningen på Fanteheia som nå fikk et mer passende navn: *Skoleheia*. I denne bygningen holdt skolen til inntil den ble lagt ned i 1980.

## Ny Barbu skole etter byutvidelse
I 1902 ble byen Arendal og Barbu herred slått sammen i en byutvidelse. En av de største og viktigste kommunale oppgavene etter sammenslåingen var bygging av ny Barbu skole som tilfredsstilte de krav loven stilte for byskoler. Den gamle skolen var utilstrekkelig på mange måter. Bygningen var liten i forhold til elevtallet, og skolen manglet utearealer. Skolen manglet også spesialrom, bl.a. håndarbeidsrom, sløydsal, gymnastikksal og skolekjøkken; byskoler skulle være utstyrt med slike spesialrom. Også byens folkeskole manglet de nødvendige spesialrom. Mange klasserom i Barbu skole skulle derfor brukes av elever fra begge skolene som lå nær hverandre.

## Skolekretsen
Skolekretsen for Barbu skole er endret fra oppstart på 1800-tallet til nedleggingen i 1980. Fra først av har skolekretsen omfattet de vestre deler av Østre Moland herred. Fra 1878 til 1902, da Barbu var egen kommune, hadde kommunen fire folkeskoler: Songe skole østligst i kommunen, Barbu skole i strandstedet, Tobjørnsbu skole for de nordre del av kommunen, og Strømbsu skole for den vestre del av kommunen. Etter 1902 ble Barbu skolekrets også omfattende Neset, som lå innenfor de gamle kjøpstadgrensene. Arendal kommune planla allerede i 1911 at byen trengte tre barneskoler, en for de vestre bystrøk, en for de østre og en for de sentrale bystrøk. I 1960-åra ble denne planen realisert: Nye skoler ble bygd på Birkenlund og Stinta. I 1980 var også Barbu skole moden for fornyelse.

Barbu skoles elever og lærere ble i 1980 flyttet til Moltemyr skole. Skolebygningen ble deretter tatt i bruk som handelsskole, seinere Barbu videregående skole. I dag brukes skolebygningen som en del av Arendal videregående skole.

## Epidemilasarett på Barbu skole
I 1919, under spanskesyken, ble Barbu skole tatt i bruk som epidemilasarett, drevet av helserådet i samarbeid med Arendal Sanitetsforening og  Røde Kors. Det frivillige engasjementet var helt nødvendig. Arendals Røde Kors skaffet også sykepleiere fra hovedstaden. 

## Arkivet
Arkivet etter Barbu folkeskole befinner seg på KUBEN i Arendal og omfatter klasselister, fraværsdagbøker, karakterprotokoller, møtebøker fra lærerråd, skolelag og samarbeidsutvalg. Arkivet strekker seg fra rundt 1905 og frem til avviklingen i 1980.

## Referanser


## Eksterne lenker
*
Kollen Sommerfestival

**Kollen Sommerfestival** var en musikkfestival som ble arrangert i Holmenkollen i Oslo 29. og 30. juni 2012 på Holmenkollen nasjonalanlegg. Festivalen ble arrangert av Air Productions, som også arrangerte festivalene Rått og Råde i Stavanger og Døgnvillfestivalen i Tromsø.

Festivalen ble annonsert 6. mars 2012 med den barbadiske popstjernen Rihanna som headliner for fredagen. 3. mai ble det amerikanske rockebandet Kiss offentliggjort som headliner for lørdagen.

Holmenkollen nasjonalanlegg har publikumskapasitet på 30&nbsp;000 mennesker hver dag. 31. mai kunne Dagbladet rapportere at festivalen allerede hadde solgt nok billetter til å kunne kalle seg Norges største festival i antall besøkende per dag.

Festivalen hadde regnet med 20&nbsp;000 besøkende begge dagene, men fikk 18&nbsp;000 og 16&nbsp;000 besøkende på henholdsvis fredagen og lørdagen. Festivalen gikk med et underskudd på flere millioner kroner, og 10. september 2012 ble arrangørselskapet Air Oslo AS begjært konkurs.

## Artister

*  **[[Rihanna]]**
*  **[[Kiss]]**
*  Noel Gallagher’s High Flying Birds
*  Billy Idol
*  Katy B
*  Glasvegas
*  Alison Krauss & Union Station med Jerry Douglas
*  The-Dream
*  Kelis
*  Christina Perri
*  Bjørn Eidsvåg
*  Turboneger
*  Raga Rockers
*  Marit Larsen
*  Sivert Høyem
*  Vinni
*  LidoLido
*  Envy
*  Team Me
*  Dreamon
*  Little Dragon
*  Den svenska björnstammen

## Referanser


## Eksterne lenker
* Kollen Sommerfestival
Kari Michelsen

**Kari Michelsen** (født 1946) er en norsk musikkforsker og forfatter som innen norsk musikkhistorie har gjort en pionerinnsats på området musikkhandel og avsluttet etter mange års arbeid *Notekatalogen* og *Musikkhandel i Norge fra begynnelsen til 1909* i 2010, der begge foreligger på internett.  Det gjelder også boken "Butikk og musikk. Carl Warmuth og hans hus" som kom i 2017. Notekatalogen er en fullstendig fortegnelse over alle noter trykt i Norge fra starten i 1811 til 1909. Den historiske delen og Warmuth-boken foreligger også i papirutgave.

Hun ble cand. philol. ved Universitetet i Trondheim 1971 med musikk hovedfag. Hovedredaktør for, oversetter og forfatter i *[[Cappelens musikkleksikon|Cappelens Musikkleksikon]]* I-VI, Oslo 1978-80. Medarbeider i andre leksika: *Sohlmans Musiklexikon* I-V, Stockholm 1975-79, *The New Grove's Dictionary of Music and Musicians*, London 1980, *Norsk biografisk leksikon*, Oslo 1999-2005. – Musikkonsulent i NRK 1987-2003.

## Øvrige skrifter
* Dan Fog og Kari Michelsen: *Norwegian Music Publication since 1800. A preliminary guide to music publishers, printers and dealers*, København 1976;
* «Om musikkfirmaet Carl Warmuth i Christiania», i *Studia Musicologica Norvegica* nr. 3, Oslo 1977;
* «Musikkhandel i Norge inntil 1929. En historisk oversikt», i *Musikkhandleren*, Oslo 1980;
* «Music Trade in Norway to 1929», i *Fontes artis musicae* vol. 29, London 1982;
* «Musikkleiebibliotekene i Norge», i *Studia Musicologica Norvegica* 11, Oslo 1985;
* *Johan Daniel Berlin 1714-87, universalgeniet i Trondheim* (red. og forfatter), Trondheim 1987;
* «Historien om Harz-Musikverein», i *Studia Musicologica Norvegica* 14, Oslo 1988;
* «Historien om Carl Warmuths musikketablissement», i *Festskrift til [Norsk Musikforlags] 150-årsjubileet 1993*, Oslo 1993;
* Kruckenberg, Sven: *Den store boken om symfoniorkestret* (overs.), Oslo 1993;
* Rademacher, Johannes: *Musikk* (overs.), Oslo 1996
* «Stol aldri på et opplagstall», i *Mangfold og vidsyn. En musikkvitenskapelig antologi til Ola Kai Ledang ved fylte 70 år*, Trondheim 2011.
* «Warmuth og Warmuthsamlingen på Ringve Museum», i *Det begynte med et piano. Ringve Museum 60 år*, Trondheim 2012.
* Redaktør for og forfatter i Vestre Moland og Lillesand historielags årbøker nr. 11, 12 og 13, 2008-13.
* Redaktør for *Junaiten i Lillesand*, Lillesand 2014.
* *Kvinnenes Brekkestø (*sammen med Merete Heldal) , Lillesand 2018.
* *Liv og leven og en fabrikk i Skuggevik* (sammen med Merete Heldal), Lillesand 2021.
* *Jacob Simonsen og hans verden* (sammen med Merete Heldal), Lillesand 2025.

## Eksterne lenker
* Nettversjonen av Musikkhandel i Norge
* Notekatalogen på Internett
* Butikk og musikk. Carl Warmuth og hans hus på Internett.
Andreas Baalsrud

**Andreas Baalsrud** (født 5. mars 1872 i Stavern, død 23. januar 1961 i Oslo) var en norsk ingeniør.

Baalsrud ble uteksaminert fra Kristiania Tekniske Skole 1891 og studerte ved Polytechnikum i Zürich 1893–94. Han ble ansatt som ingeniør ved Statens vegvesen i 1895, på vegsjefens kontor 1900. Baalsrud ble overingeniør i Vest-Agder fylke 1912 og var vegdirektør 1919–45. Han ble etterfulgt av Arne Korsbrekke. 

Baalsrud ledet utviklingen av Norges veinett med sikte på den økende biltrafikken. Han var Norges representant ved en rekke internasjonale kongresser og konferanser. Han var nestleder i Den Norske Ingeniørforening 1912 og formann i Polyteknisk Forening 1926–29. Han var redaktør for *[[Teknisk Ukeblad]]* 1907–08.

## Referanser


## Kilder
* Baalsrud, Andreas i *Merkantilt biografisk leksikon* (1935)
*Røed, Ane Cecilie: Vegingeniør til fingerspissene. I Årbok for Norsk vegmuseum 2017. ISBN 978-82-91130-45-3. 
*Røed, Ane Cecilie: Tyskervennlig eller motstandsmann? I Årbok for norsk vegmuseum 2018. ISBN 978-82-7704-145-2.

## Eksterne lenker
*
Ludvig Wiese

**Ludvig Wiese** (født 15. juni 1792 i Bergen, død 15. november 1853 i Christiania) var en norsk kjøpmann og politiker av slekten Wiese.

Lillehammer fikk kjøpstadsrettigheter i 1827, og samme år kom Wiese som én av de mange nye innflytterne til kjøpstaden for å etablere seg. Wiese var en pionér innen teknologi og samferdsel, og arbeidet for en moderne skipstransport på Mjøsa. I 1835 tok han til orde for et dampskip av jern på innsjøen, og i 1839 hadde han greid å få etablert et lokalt dampskipsselskap. I 1840 ble hjuldamperen *[[DS «Jernbarden»]]*, det første dampskipet på Mjøsa og Norges første fartøy i jern, sjøsatt. Wiese tok etter hvert initiativ til nok et skip, og transport av passasjerer, post og gods var i gang på Mjøsa. Denne revolusjonerende utviklingen  av kommunikasjonen og samferdselen var viktig for innlandet, og bidro særlig til at utviklingen av bysamfunnet på Lillehammer tok seg opp.

Wiese ble i 1838 valgt som Lillehammers første ordfører, og er tradisjonelt, men tross sin betydning for byens utvikling ukorrekt, regnet som Lillehammers grunnlegger. Han satt som ordfører frem til 1843. 

I 1851 ble han utnevnt til ridder av St. Olavs Orden.

## Referanser
ToppGirl

***ToppGirl*** (frem til 2014 kjent som ***Topp***) er et norsk ungdomsblad for jenter som ble etablert i 1984. Bladet inneholder mye stoff om populærmusikk og henvender seg spesielt til tenåringsjenter. Bladet eies av Allergruppen. Det hadde et opplag på 48&nbsp;000 i 1989, 55 700 i 2009 og 21 400 i 2014.

*Topp* var i 2010 det mest solgte «kvinnemagasinet» i Norge.

Bladet utgir skoledagbøker hvert år.

## Opplag
Bekreftede netto opplagstall fra Mediebedriftenes Landsforening:

## Referanser


## Eksterne lenker
*
Torger Baardseth

**Torger Baardseth** (født 23. september 1875 i Lommedalen, død 21. oktober 1947) var en norsk forlagsbokhandler. Han ledet forlagsvirksomheten hos Cappelen fra 1901 til 1917, da han overtok som leder i Steenske Forlag. Han kjøpte Steenske Forlag sammen med Jørgen Wright Cappelen i 1919, og var deretter leder for Steenske Forlag og deler av Cappelens forlag til 1941. Etter 1941 var han leder for skolebokavdelingen i Cappelen.

Baardseth var formann i Norsk Bokhandler-Medhjelperforening 1902–16, i Den norske Forleggerforening 1922–24 og 1929–36 og i Den norske Bokhandlerforening 1936–39.
Han startet sin karriere i P. T. Mallings forlag.

## Referanser
Åge Hartvigsen

**Åge Villy Hartviksen** (født 1947) er en norsk låtskriver, komponist og lærer.
Har sluppet flere singler, som:

* «Kjære Hanna»
* «Måne over Nærøysund»
* «Æ like dæ»
* «Rusle heim»
* «Regn»
* «Blå planet»

Han er også med i bandet Quingra som har blant annet gitt ut albumet *Æ like dæ*.
Tungrockens historie

***Tungrockens historie*** (org: *Metal Evolution*) er en canadisk dokumentarserie om heavy metal-sjangeren som gikk på musikk-kanalen VH1 i 2011. Serien ble skapt av Sam Dunn, som også stod for intervjuene.

I elleve episoder tar Dunn seerne med på en reise innen heavy metal, først med opprinnelsen, begynnelsen, og hvordan så de forskjellige undersjangerne oppsto.

## Episoder
#  «Pre metal»
#  «Early Metal Part 1: US Division»
#  «Early Metal Part 2: UK Division»
#  «New Wave of British Heavy Metal»
#  «Glam»
#  «Thrash»
#  «Grunge»
#  «Nu metal»
#  «Shock Rock»
#  «Power Metal»
#  «Progressiv Metal»

## Referanser


## Eksterne lenker
*
Geir Magnus Nyborg

**Geir Magnus Nyborg** (1951–2018) var en norsk medieviter, redaktør, misjonær, teolog og politiker (KrF). Han var leder av Kristelig Kringkastingslag. 

Nyborg var leder for den kristne organisasjonen Kristelig Kringkastingslag fra 2001 til 2009 og var siden leder ved Mediehøgskolens kurs- og kompetansesenter. Han arbeidet med produksjon, ledelse og undervisning i ulike massemedier i Norge og Latin-Amerika. Han var initiativtager og første redaktør for Kystradioen og var også første redaktør i *[[VestNytt]]*. Han hadde også flere lederverv, blant annet var han styreleder i Strømmestiftelsen (2004–2010), P7 Kristen Riksradio (1985–2010) og nestleder i Fellowship of European Broadcasters. Han var også med på å starte organisasjonen Barnevakten.

Han var politisk aktiv for KrF, deriblant som kommunestyremedlem i Fjell. Han var også leder for Nyborg-utvalget som i 2001 leverte sin offentlige utredning til Barne-og familiedepartementet om «kommersialisering og kjøpepress mot barn og unge».

Nyborg tok sin teologiske embedseksamen ved Det teologiske menighetsfakultet i 1975, mastergrad i kommunikasjon ved Wheaton Graduate School i 1982 og dr.polit. ved Universitetet i Bergen i 1995 med avhandlingen *Conquest, Dominance or Spiritual Reformation? Bolivian Quechua Families Watch US Televangelism*.

Han var gift med KrF-politiker Torill Selsvold Nyborg.

## Referanser
Emeh Izuchukwu

**Emeh Godwill Izuchukwu** (født 9. januar 1992), ofte kjent som bare **Emeh**, er en nigeriansk fotballspiller som spiller spiss i Sverige. Han kom til Ranheim fra svenske Assyriska foran sesongen 2012, og spilte også på det nest høyeste nivået i Elverum.

## Referanser


## Eksterne lenker
*
Huo Qubing

**Huo Qubing** (hanzi: 霍去病, pinyin: *Huò Qùbìng*; født 140 f.Kr. i Pingyang i det som nå er provinsen Shanxi, død 117 f.Kr.) var en general for det kinesiske Han-dynastiet. 

## Liv og virke
### Bakgrunn
Huò Qùbìng var Wei Shao'ers illegitime sønn, og dermed også nevøen til Wei Qing og keiserinne Wei Zifu. Hans halvbror Huo Guang var en viktig Hàn-politiker og den viktigste rådgiveren til Han Zhaodi og spilte en avgjørende rolle i å få innsatt Han Xuandi etter Zhaodis død.

### Hærfører
En av de mest berømte fortellingene om ham sier at da keiser Wu ga ham en flaske med kostelig vin som belønning for hans bedrifter, helte han denne i bekken slik at alle soldatene som drakk vannet kunne få smake på den. Denne fortellingen ble opphavet til bynavnet Jiuquan (酒泉; dvs. «Vinbekken»). På høyden av sin karriere kom det mange offiserer med lav rang som tidligere hadde tjent under Wei Qing for å frivillig gå inn i hans tjeneste, med håp om å oppnå militær ære med ham. 

### Død
Huò Qùbìng døde tjuefire år gammel på grunn av en pest, muligens som et resultat av en primitiv form for biologisk krigføring. Man tror at xiongnuiske soldater la døde hester, kyr og sauer i sjøer i Gobiørkenen for å spre sykdommer hos Hàn-soldatene.

### Gravmæle
Keiser Han Wudi bygget til sin berømte generals ære et eget mausoleum øst for sitt eget mausoleum *(Maoling)*. Dette ble utformet for å ligne på Qilian-fjellene (Qilian Shan), for å minne om hans bedrifter i Hexi-korridoren rett ved der de avgjørende kampene stod. Steinhuggere tok som forbilder dyr fra disse fjellene til bruk for den *[[sjelevei]]* de anla. Blant disse dyrene er også «den på en hunner (xiongnu) tråkkende hest». Denne er den mest kjente av figurene, og sammenfatter på sitt vis de store fortjenester Huo Qubing vant seg i løpet av sitt korte liv. 

Denne rekke av eldgamle gravminne-steinfigurer skulle danne modell for tilkomstalleene foran kinesiske herrskapelige graver. For senere lot keiserne gjerne oppsette slike dekorasjoner foran de gravanlegg de lot forberede for seg selv; de er da nesten alltid arrangert langs adkomstveien som en form for æresgarde (仪仗队 / 儀仗隊 *yízhàngduì*).

## Referanser


## Litteratur
* Joseph P Yap: *Wars with the Xiongnu - A translation From Zizhi tongjian* AuthorHouse (2009)
Wei Qing

**Wèi Qīng** (tradisjonell kinesisk: 衛青; forenklet kinesisk: 卫青; født i Linfen, Shanxi, død 106 f.Kr. i Chang'an) var en berømt general for det kinesiske Han-dynastiet som ble kjent for sine felttog mot xiongnuene. 

Han var den yngre halvbroren til keiserinne Wei Zifu og dermed også keiser Wu av Hans svoger. Han var også onkelen til den berømte generalen Huo Qubing.
Zhou Yafu

**Zhōu Yǎfū** (tradisjonell kinesisk: 周亞夫; forenklet kinesisk: 周亚夫; død 143 f.Kr.) var en berømt general for det kinesiske Han-dynastiet. Han er kjent for å ha slått ned de syv staters opprør, men på grunn av hans ærlighet og integritet skal han ha mistet favør hos Han Jingdi, og dermed også livet. I kinesisk historie blir Zhōu Yǎfū regnet som et eksempel på militær disiplin.
Egil Olsen (musiker)

:*For andre personer med samme navn, se [[Egil Olsen (andre betydninger)]]*

**Egil Olsen** (født 1980) er en sanger og låtskriver fra Ørsta.

Egil Olsen var tidligere frontfigur i Uncle's Institution. Han gikk solo fra sitt eget soloprosjekt og debuterte under eget navn med albumet *I am a Singer/Songwriter* i 2007. Han har siden debuten gitt ut albumene *Nothing Like the Love I Have for You* (2009), *Keep Movin – Keep Dreamin* (2011), *Ooo What Happened* og *You and Me Against the World* (2017) samt livealbumene *Egil Olsen Show* (2011) og *Ooo This Happened.* I tillegg har han fått en egen hyllestplate, *nothing like the love i have for you* (2010), der norske artister som Thom Hell, Sondre Lerche, Side Brok og Robert Post covrer låtene hans. Han har også bidratt med tekst og melodi på flere låter med Ralph Myerz and the Jack Herren Band, skapt musikk til film og tv og har flere låter i det norskproduserte videospillet *Dreamfall – Chapters,* der han også dukker opp med en minikonsert inne i selve spillet som animert 3D-figur.

Han ble nominert til Musikkforleggerprisen 2016 i klassen årets verk, populærmusikk for låten «Find a way» og i 2024 i klassen årets synkronisering for «Sleep with you» i serien *First Love*.

I tillegg til å produsere sine egne plater og spille de fleste instrumenter selv, illustrer han sine egne platecover og har laget en rekke selvproduserte musikkvideoer til låtene sine, ofte med animerte elementer. I 2015 debuterte han også som tegneserieskaper i Dagbladets gjestestripe, med den selvbiografiske tegneseriestripen «Eg, Egil Olsen – det patetiske livet til ei relativt ukjend superstjerne».

Olsen har spilt en lang rekke konserter i Norge, Kina, Japan, Tyskland og USA. Han har turnert som oppvarmingsartist for Marit Larsen og stått på scenen med blant annet Maria Mena, Margarets, Thom Hell, Robert Post, Side Brok, Jenny Hval, Adam Douglas og Darling West. Egil Olsen opptrer oftest solo, men avholder ofte konserter med forskjellige bandkonstellasjoner. Noen av musikerne som har spilt i Egil Olsen stadig endrede liveband er Paal Solhaug, Hogne Øye Sætre, Gunnar Sæter, Kevin Steinman, Jesse Heckman, Jørn Erik Ahlsen, Adam Douglas, Audun Ellingsen, Tor Egil Kreken, Caroline Hitland, Karen Rosenberg Olsen, Erlend Slettevoll, Stig Ulv og Morten Bollerud.

## Diskografi
* *i am a Singer/Songwriter* (2007)
* *Nothing Like the Love I Have for You* (2009)
* *Keep movin – Keep dreamin* (2011)
* *Egil Olsen Show* (2011) – konsertalbum
* *Ooo What Happened* (2015)
* *Ooo This Happened* (2017) – konsertalbum
* *You and Me Against the World* (2017)
* *Live* (2018) – konsertalbum
* *Rare* (2019)
* *Big Babies* (2022)
* *Trio – Live & Kickin* (2023) – konsertalbum

## Referanser


## Eksterne lenker
* 
* 
*
Ma Yuan (Han-dynastiet)

**Mǎ Yuán** (tradisjonell kinesisk: 馬援; forenklet kinesisk: 马援; vietnamesisk: *Mã Viện*; født 14 f.Kr, Xingping, Shǎnxī, død 49) var en general for det kinesiske Han-dynastiet kjent for sine felttog mot vietnamesiske opprørere, Wulin-stammene i dagens Guizhou og Nordvest-Hunan og qiangene i vest. Han ble en berømt general ikke bare på grunn av sine militære bedrifter, men også på grunn av respekten han hadde for sine venner og underordnede.

Ma Teng og Ma Chao fra de tre rikers tid var hans etterkommere.

## Referanser
Hendrik C. van de Hulst

**Hendrik Christoffel «Henk» van de Hulst** (født 19. november 1918 i Utrecht, død 31. juli 2000 i Leiden) var en nederlandsk astronom og matematiker.

Mens han studerte i Utrecht forutsa han eksistensen av den 21 cm hyperfine linjen av nøytral interstellar hydrogen. Etter at denne linjen var oppdaget deltok han, sammen med Jan Oort og Alex Müller, i forsøket med å bruke radioastronomi for å kartlegge nøytralt hydrogen i vår galakse, noe som førte til oppdagelsen av spiralstrukturen.

## Referanser


## Kilder
*
Trym Bjønnes

**Trym Bjønnes** (født 15. november 1981) er en freelancemusiker, komponist og artist fra Bykle i Setesdal.

Han er utdannet ved Liverpool Institute for Performing Arts, der han fikk graden «Bachelor of Arts, with honours» i 2006. 

Fra 2006 til 2011 har han vært freelance-artist, musiker, komponist og arrangør. Bjønnes har hatt en rekke konserter som soloartist og med duoene Fjellfolk og Meeq. Han er også gitarist/arrangør for Kim André Rysstad. Ved siden av jobben som freelance-musiker driver han Studio Lislestog i Bykle.

## Twitterturné
I 2011 gjennomførte han en «twitterturné» med 98 gratiskonserter på seks dager rundt om i Norge. Av disse ble 28 gjennomført på 24 timer i Oslo. For dette ble han nominert til «Årets Innovatør 2011» i Spellemannsprisen.

## Diskografi

### Album
* *[[In the First Place]]* (2012)

## Prosjekter
* 2011: Plateinnspilling med Kim André Rysstad – Gitarist, låtskriver og arrangør
* 2011: «Kim Andre Rysstad» – Kulturhusturné i regi av Rikskonsertene (RK), høsten 2011.
* 2011: «Små Øyeblix» – Teater/konsert – Musiker, komponist og arrangør.
* 2008-2011: «Rafiki» – RK, ca 250 U-skolekonserter i Rogaland, Hordaland og Oslo
* 2009: «Hele Norge synger» – RK, Norgesturné med Bobby McFerrin
* 2009: «Heiemo & Nykkjen» – Komponist/musiker – Familieforestilling
* 2009: «Hele Norge Synger» – Vokalist/workshopleder på «Samspel», Stavanger
* 2008: «Kultur for Kultursupportere» – Soloartist, årskontrakt event – Stavanger 2008
* 2008: Hovdenrevyen  2008 – Musikalsk leder/kapellmester, Bykle
* 2008: «Levende» – Project Bandaloop/Stavanger 2008 – Vokal/gitar – Gloppedalen
* 2008: «Bia Baane» – Stavanger 2008 – Vokal/gitar/tangenter/arr.
* 2008: «Butti49-LIVE» – Vokalist – Miniturné med konserttolkning av albumet «The Habit»
* 2008: «Kuvenninnene» (Animasjonsfilm) – DKS Rogaland – Komponist/lydproduksjon
* 2008: «Sikiamoyo» – RK – Vokal/gitar/dans – U-skoleturné, Rogaland
* 2007: Hovdenrevyen 2007 – Musikalsk leder/kapellmester, Bykle
* 2007: Heiemo & Nykkjen – Komponist/musiker – Familieforestilling
* 2002: «Draumen om Narnia» – Hovedrolle – Det Norske Teateret
* 2002: «Jesus Christ Superstar» – Ensemblerolle – Fjæreheia, Agder teater

## Kilder
* Trym Bjønnes på Setesdalswiki
* Totalt tal på konsertar sendt i ei twittermedling 12. januar 2012.

## Eksterne lenker
* Om nominasjonen til Spellemannsprisen hos nrk.no
* Om nominasjonen og samarbeidet med spotify hos na24.no
Erik Adolf Zethelius

**Erik Adolf Zethelius** (født 19. februar 1781 i Stockholm, død 7. mars 1864 samme sted) var en svensk gullsmed.

Zethelius utførte de norske kronregaliene til Karl III Johans kroning i 1818.

## Referanser
Bytteforhold

**Bytteforhold** er en betegnelse brukt på å forklare hvordan forholdet mellom importprisen og eksportprisen i et land er. 
Hvis et land selger sine varer dyrt og kjøper inn varer billig så har landet et bra bytteforhold.

## Litteratur
*
Nguyễn Văn Minh

**Nguyễn Văn Minh** var en general i Sør-Vietnams hær under Vietnamkrigen. 

Han var særlig sentral under den nordvietnamesiske påskeoffensiven i 1972, hvor han fikk var kommandant for det sørlige frontavsnittet. Han fikk overbevist president Nguyễn Văn Thiệu om at An Loc, og ikke Tây Ninh var et hovedmål på det sørlige frontavsnittet for den tredje fasen av offensiven, og han ledet forsvaret av byen slik at denne ikke ble inntatt.
Ditlev-Simonsen

**Ditlev-Simonsen** er en norsk slekt som stammer fra skipsreder Olaf Ditlev-Simonsen (1865–1960). Hans foreldre Ole Christian Simensen og Christiane Dorthea, født Christiansen, ga ham navnet Olaf Ditlef. Senere tok han etternavnet Ditlev-Simonsen.

Flere medlemmer av Ditlev-Simonsen-slekten har gjort seg bemerket innen politikk, idrett eller skipsrederi.

## Kjente medlemmer
*Olaf Ditlev-Simonsen (1865–1960), skipsreder og politiker.
*Halfdan Ditlev-Simonsen (1894–1962), skipsreder, idrettsutøver og idrettsleder.
*Olaf Christian Ditlev-Simonsen (1897–1978), skipsreder, idrettsutøver og idrettsleder.
*John Ditlev-Simonsen (1898–2001), litterat og idrettsutøver.
*Aage Ditlev-Simonsen (1900–1993), forretningsmann, idrettsutøver og idrettsleder.
*Sverre Ditlev-Simonsen (1906–2004), skipsreder og idrettsutøver.
*Per Ditlev-Simonsen, (1932–), skipsreder og politiker.
*Cecilie Ditlev-Simonsen (1964–), journalist, næringslivsleder og politiker.

## Referanser
Vera Rubin

**Vera Cooper Rubin** (født  23. juli 1928 i Philadelphia i Pennsylvania, død 25. desember 2016 i Princeton i New Jersey) var en amerikansk astronom kjent for sitt arbeid innen galakserotasjon. Hennes studier av hvordan galaksenes faktiske rotasjon avviker fra den forventede har blitt koblet sammen med teoriene om mørk materie.

## Liv og arbeid
### Bakgrunn
Rubin ble født i Philadelphia og vokste opp i Washington D.C. Foreldrene var jødiske innvandrere til USA. Faren, Philip Cooper, var elektroingeniør, født i Vilnius som Pesach Kobchefski. Moren, Rose Applebaum, kom opprinnelig fra Bessarabia og arbeidet for Bell Telephone Company. Hun hadde en eldre søster, Ruth Cooper Burg.

Rubin fattet tidlig interesse for astronomi, og skal allerede som tiåring ha vært bestemt på å bli astronom. Faren støttet henne ved å ta henne med på møter for amatørastronomer og ved å kjøpe teleskop til henne.

Hun fullførte sin lavere grad ved Vassar College i 1948 som eneste uteksaminert kandidat med hovedområdet astronomi. Hun studerte videre og fullførte mastergrad ved Cornell University med kjente vitenskapsmenn som Philip Morrison, Richard Feynman og Hans Bethe som forelesere. Masteroppgaven hennes handlet om galakserotasjon og ble ansett som svært kontroversiell.

### Astronom
Arbeidet hennes pekte mot at observasjoner tydet på at galakser roterte rundt et ukjent massesenter, og ikke kun ekspanderte slik man den gang mente at big bang-teorien forutsa.

Rubin fortsatte så ved Georgetown University og fullførte sin ph.d. i 1954. På Georgetown møtte hun også sin mann, som hun fikk fire barn med.

Hun avdekket avvik mellom galaksers forventede vinkelbevegelse og den bevegelse man observerte, ved å studere den galaktiske rotasjonskurven. Dette fenomenet ble kjent som galakserotasjonsproblemet. I 1970 publiserte hun sammen med W.K. Ford en detaljert studie av rotasjonsprofilene til spiralgalakser. Med dette fant Rubin også de sterkeste bevisene til da på at det finnes mørk materie.

Selv tilhørte hun imidlertid dem som foretrekker MOND-teorien fremfor en ny type sub-nukleær partikkel.

Asteroiden 5726 Rubin og Rubin-Ford-effekten er oppkalt etter henne.

## Referanser
Zone of Avoidance

**Zone of Avoidance** (ZOA) er det området på nattehimmelen som er blokkert av vår egen galakse, Melkeveien. ZOA ble opprinnelig kalt «Zone of Feb Nebulae» i et verk fra den engelske astronomen Richard Proctor i 1878 som refererte til fordelingen av stjernetåker i John Herschels *General Catalogue of Nebulae*.

## Referanser
Howarthia

***Howarthia*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med en lang, tynn stjert på bakvingene. Oversiden er gjerne brun med et blått felt på forvingen. Undersiden er lyst brunlig med en smal, hvit tverrstrek og et par oransje flekker ved bakhjørnet av bakvingen.

## Utbredelse
Gruppen er utbredt i Kina og Indokina.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Howarthia* Shirôzu & Yamamoto, 1956 – 13 arter
******** *[[Howarthia caelestis]]* (Leech, 1890)
******** *[[Howarthia cheni]]* Chou & Wang, 1997
******** *[[Howarthia courvoisieri]]* (Oberthür, 1908)
******** *[[Howarthia hishikawai]]* Koiwaya, 2000
******** *[[Howarthia kimurai]]* Koiwaya, 2002
******** *[[Howarthia melli]]* (Forster, 1940)
******** *[[Howarthia nigricans]]* (Leech, 1893)
******** *[[Howarthia sakakibarai]]* Koiwaya, 2002
******** *[[Howarthia sugiyamai]]* Koiwaya, 2002
******** *[[Howarthia ueharai]]* Koiwaya, 2002
******** *[[Howarthia wakaharai]]* Koiwaya, 2000
******** *[[Howarthia watanabei]]* Koiwaya, 1993
******** *[[Howarthia yukinobui]]* Koiwaya, 2002

## Eksterne lenker
* 
* Brower, Andrew V. Z. 2007. [''Howarthia'' in The Tree of Life Web Project, http://tolweb.org/ http://tolweb.org 
* www.funet.fi – Howarthia
* Bilde av ''Howarthia'' sp.
Cliff Birkett

**Cliff Birkett** (født 17. september 1933 i Haydock, Lancashire, England, død 11. januar 1997) var en engelsk fotballspiller. Han var spiss, og spilte for Manchester United og Southport.

## Eksterne lenker
* Spillerprofil hos MUFCInfo.com
Den prøyssiske østbane

**Den prøyssiske østbane** er en jernbanestrekning som ble bygd av den prøyssiske staten for å skaffe en jernbaneforbindelse mellom Berlin og de østlige provinsene Brandenburg, Pommern, Posen, Vest-Preussen og Øst-Preussen. Den 740 km lange forbindelsen fra Berlin via Königsberg til Eydtkuhnen ved grensen mot Russland var hovedstrekningen. Sammen med forskjellige gren- og parallellstrekninger hadde «Østbanen» i mars 1880 et linjenett på 2210 km og var dermed en av de viktigste delene av den prøyssiske statsjernbanen.

## Bygging, forlengelse
Jernbanestrekningen ble bygd i flere etapper, den sto ferdig 1. oktober 1867 da den siste delstrekningen, *Oderlandbahn*, mellom den gamle Berlin Ostbahnhof og Strausberg ble åpnet. 1882 ble endestasjonen flyttet til Schlesische Bahnhof. I 1937 hadde linjenettet vokst til 4176 km. 22. januar 1945 kjørte det siste toget fra Königsberg til Berlin, siden har det aldri mer vært gjennomgangstrafikk på strekningen. 

I dag ender fjernbanen ved Warschauer Straße driftsstasjon, Lichtenberg stasjon er endestasjon for persontrafikk, bortsett fra S-Bahn. Når ombyggingen av Ostkreuz stasjon er ferdig i 2016 vil denne bli endestasjon. Det finnes ingen direkte fjernbaneforbindelse mellom Ostbahnhof og Lichtenberg.

## Berlins forstadsbane
Utbyggingen av egne spor for forstadsbanen skjedde i flere etapper etter at Ringbanen ble åpnet i 1871. Elektrifiseringen av denne ble tatt i bruk 6. november 1928, og 15. desember 1930 ble forstadsbanen, som da hadde fått betegnelsen S-Bahn, forlenget til Mahlsdorf. Under krigen ble strekningen bygd videre fordi nasjonalsosialistene anså den som viktig, 1944 var den ferdig til Strausberg. Den var enda ikke elektrifisert og ble betjent med damplokomotiver, elektrisk drift på hele strekningen kunne tas i bruk 1948. 

## Linjekart

|}

## Eksterne lenker
*
Morfologisk galakseklassifikasjon

**Morofologisk galakseklassifikasjon** er et system brukt av astronomer for å dele galakser inn i grupper basert på de visuelle utseende. Der finnes flere skjemaer i bruk som kan klassifisere galakser etter morfologien. Den mest kjente er Hubble-serien, utviklet av Edwin Hubble og senere utvidet av Gérard de Vaucouleurs og Allan Sandage.

## Eksterne lenker
* 
* Galaxies and the Universe – en introduksjon til galakseklassifisering
Soga om Viglund og Kjellrid

***Soga om Viglund og Kjellrid*** (norrønt *Víglundar saga*) er en islendingesaga, trolig fra 1300-tallet. Historien foregår nær Snæfellsnes  i landnåmstiden på 900-tallet. Sagaen har blitt beskrevet som «en romantisk kærlighedsfortælling uden forbindelse med gammel tradition» og med lån av tema og motiv fra riddersagaer og fornaldarsagaer.

Teksten er, i motsetning til de fleste andre islendingesagaene, ren fiksjon: «der benyttes enkelte personnavne fra Landnåmabok og andre sagaer, men disse personers børn og andre optrædende, deriblant hovedpersonene, er frit opfundet.». Hovedmotivet er hentet fra Fridtjofs saga: Hovedpersonene Viglund og Kjellrid (*Kettilrid*) har kjent hverandre siden barndommen, og er ment å skulle bli et par. Uvennskap mellom deres familier gjør at Kettilrid forloves med en annen mann. Dette fører til ytterligere uvennskap og drap, før de elskende får hverandre. Kjellrids far Holmkjell er kjent fra Landnåmabok, og skal ha bodd på gården Foss.

Historien har noen lån fra Sagaen om Bård Snæfellsås, og må derfor være yngre enn den. Den er kjent fra to middelalderpergamenter, AM 551a fra 1400-tallet og AM 510 fra 1500-tallet. Noen variasjoner i senere papirhåndskrifter tyder på at et tredje pergament kan ha eksistert.

Sagaen er oversatt til norsk i 1874 av Matias Skard som *Saga um Viglund og Kjellrid* og til nynorsk av Børge Nordbø som *Soga om Viglund og Kjellrid* i 2014.

## Referanser


## Eksterne lenker
* heimskringla.no, fulltekst norrøn og dansk
Ivar Hessland

**Ivar Rudolf Hessland** (1914–2006) var en svensk geolog og paleontolog.

Hessland avla filosofie licentiateksamen i 1941, disputerte for filosofisk doktorgrad ved Uppsala universitet i 1943 med avhandlingen *Marine Schalenablagerungen Nord-Bohusläns* og ble dosent der samme år. Han var gjesteprofessor ved Louisiana State University i Baton Rouge 1952 og professor i allmenn og historisk geologi ved Stockholms högskola/universitet 1953-80. Han er mest kjent for sine studier av sedimentære bergarter fra ordovicium i Dalarna og på Öland. Han ble innvalgt som medlem av Vetenskapsakademien i 1967.

## Skrifter
* *On the Garfowl, Alca impennis L. and the Sternum of Birds* (sammen med Carl Wiman, 1942)
* *Investigations of the Lower Ordovician of the Siljan District, Sweden* (I-V, 1949)
* *Sedimentologi* (i "Svensk naturvetenskap" 1959)
* *Report of the Twenty-First Session, Norden: Denmark, Finland, Iceland, Norway, Sweden 1960. P. 6, Pre-Quaternary Micropaleontology: Proceedings of Section 6*  (red., sammen med Gunnar Erdtman)
* *Geologiska förutsättningar för offshoreutvinning av olja och gas* (SSF-rapport, 1976)
* *Naturtillgångarna i Arktis: metallförande mineral och kol* (SSF-rapport, 1977)
* *Alunskiffer: underlagsmaterial, geologi* (utredning fra Statens Industriverk, sammen med Gösta Armands, 1978)

## Kilder
* *[[Vem är det]]* (ulike årganger)
* *[[Nationalencyklopedin]]*, bind 8 (1992)
* Libris
Spaniaposten

***Spaniaposten*** er en norskspråklig publikasjon i Spania. Det er en gratisavis som har vært utgitt siden 2002. Papirversjonen distribueres flere steder i Costa Blanca, blant annet i Torrevieja, Alfaz del Pi og Benidorm. Papirversjonen av avisen kan også leses på nettet, via Spaniapostens nettsted.

Avisen henvender seg hovedsakelig til norske fastboende og turister og den inneholder både nasjonale (spanske) og lokale nyheter, med hovedvekten på det som er betydningsfullt for målgruppen. *Spaniaposten* gir også ut magasinet *SpaniaJournalen*.

## Referanser


## Eksterne lenker
*
Liste over Vietnams statsoverhoder

**Vietnams president** (vietnamesisk: *Chủ tịch nước Việt Nam*) er statsoverhode for Vietnam, selv om funksjonene til presidenten ofte bare er seremonielle. Presidenten er ansvarlig for å oppnevne visepresident, statsminister, ministre og andre tjenestepersoner med nasjonalforsamlingens samtykke. Andre titler presidenten holder inkluderer (nominell) øverstkommanderende for det vietnamesiske militæret og leder av Rådet for forsvar og sikkerhet i Vietnam. Han/hun er også alltid et høytstående medlem av kommunistpartiet, da Vietnam er en ettpartistat.

## [[Vietnam|Den demokratiske republikken Vietnam]] (Nord-Vietnam) 1945–1976

## [[Vietnam|Den sosialistiske republikken Vietnam]] 1976–

## Se også
*Liste over Sør-Vietnams statsoverhoder

## Fotnoter

## Referanser
Yuval Ne’eman

**Yuval Ne'eman** (født 14. mai 1925, død 26. april 2006) var en israelsk fysiker, militærforsker og politiker.

Han ble først utdannet som maskiningeniør, og var oberst i den israelske etterretningstjenesten fra 1955 til 1957. Ne'eman var militærattaché i London fra 1958 til 1960 og studerte deretter elementærpartikkelfysikk.

En av hans største bedrifter i fysikken var hans oppdagelse i 1961 av klassifiseringen av hadroner ved hjelp av SU(3) arom, nå kalt oktettmodellen, som beskriver symmetriegenskapene til elementærpartiklene. Denne teorien ble også uavhengig foreslått av Murray Gell-Mann. Denne SU(3)-symmetrien la grunnlaget for kvarkmodellen, forslått av Gell-Mann og George Zweig i 1964 (uavhengig av hverandre).

I 1962 ble han professor ved universitetet i Tel Aviv og fra 1961 til 1963 var han vitenskapelig direktør ved laboratoriene for kjernefysisk energi i Rehovoth. I 1968 ble han også professor ved University of Texas i USA.

## Referanser


## Eksterne lenker
* 
* Yuval Neeman hos knesset.gov
* Jerusalem Post obituary
* Yuval Ne'eman's papers in SPIRES database
* Jewish Physicists list
Teratozephyrus

***Teratozephyrus*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore (vingespenn 30-35 millimeter) stjertvinger med en nokså lang og tynn stjert på bakvingen. Oversiden er brun, hos hunnene gjerne med oransje flekker eller et grønt metallisk skjær.
Hannene er gjerne skinnende grønne. Undersiden er brun med en smal, hvit tverrstrek.

## Levevis
Larvene lever på løvtrær, mest i eikeslekten (*Quercus*).

## Utbredelse
Gruppen er utbredt i Øst- og Sørøst-Asia, der de er kjent fra Tibet, Kina, Burma og Vietnam.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Teratozephyrus* Sibatani, 1946 – 11 arter
******** *[[Teratozephyrus arisanus]]* (Wileman, 1909)
******** *[[Teratozephyrus chibahieyukii]]* Fujioka, 1994
******** *[[Teratozephyrus elatus]]* Hsu & Lu, 2005
******** *[[Teratozephyrus florianii]]* Bozano, 1996
******** *[[Teratozephyrus hecale]]* (Leech, 1894)
******** *[[Teratozephyrus hinomaru]]* Fujioka, 1994
******** *[[Teratozephyrus kimurai]]* Koiwaya, 2002
******** *[[Teratozephyrus muroyai]]* Fujioka, 2003
******** *[[Teratozephyrus nuwai]]* Koiwaya, 1996
******** *[[Teratozephyrus tsukiyamahiroshii]]* Fujioka, 1994
******** *[[Teratozephyrus yugaii]]* (Kano, 1928)
******** *[[Teratozephyrus zhejiangensis]]* Chou & Tong, 1994

## Eksterne lenker
* 
* Brower, Andrew V. Z. 2007. [''Teratozephyrus'' in The Tree of Life Web Project, http://tolweb.org/ http://tolweb.org 
* www.funet.fi – Teratozephyrus
Inga Bejer Engh

**Inga Bejer Engh** (født 31. desember 1970) er en norsk jurist og assisterende sjef i Politiets sikkerhetstjeneste. 

Hun har tidligere vært tingrettsdommer og statsadvokat. Hun ble utnevnt til barneombud 25. mai 2018. I 2024 tiltådte hun som assisterende sjef i Politiets sikkerhetstjeneste.

Engh er candidata juris. Etter endt utdannelse arbeidet hun med internasjonal rett for De forente nasjoner i New York. Da hun vendte tilbake til Norge ble Drammen tingrett hennes arbeidsplass, deretter Oslo tingrett, Asker og Bærum politidistrikt, og fra 2002 var hun statsadvokat. Den 6. juni 2014 ble hun utnevnt til tingrettsdommer ved Oslo tingrett.

Sammen med statsadvokat Svein Holden var hun aktor i rettssaken mot den senere terrordømte Anders Behring Breivik. I forbindelse med rettssaken fikk hun tidlig ros for sin håndtering av den tiltalte, også fra utlandet.

Da Edward Snowden ble tildelt Ossietzky-prisen for 2016, men ikke hadde noen garantier mot å bli utlevert til USA om han reiste til Norge for å motta den, kom saken opp i Oslo tingrett i form av et privat søksmål rettet mot Justisdepartementet. Den 27. juni 2016 avviste Engh saken og dømte også Snowden å betale statens saksomkostninger med  kroner.

## Referanser


## Eksterne lenker
*